Държавен вестник, бр. 65, 2000 г., стр. 47

Б Р О Й 65
Д Ъ Р Ж А В Е Н   В Е С Т Н И К
С Т Р .  4 7
Член 11
Дела и документи
1. Оригинали на дела, документи и други
данни се изискват само когато техни заверени
копия не са достатъчни. При специфични иска-
ния копията на такива дела, документи и други
данни се заверяват надлежно.
2. Делата, документите и другите данни,
които са били предадени, се връщат при най-
ранна възможност.
3. Правата на замолената администрация или
на трети страни, посочени в делата и докумен-
тите, остават ненакърнени.
Член 12
Експерти и свидетели
1. Митническата администрация на едната
договаряща страна при получено искане от
митническата администрация на другата до-
говаряща страна може да упълномощи свои
служители да се явят на територията на дър-
жавата на другата договаряща страна като
свидетели по съдебни и административни
производства, свързани с въпросите от обсега
на тази спогодба.
2. Със съгласието на замолената админист-
рация служители на молещата администрация
могат да провеждат консултации със служите-
ли и могат да проучват съответните данни на
територията на замолената администрация във
връзка с разследвания или доклади за митни-
чески нарушения в сферата на интереса на мо-
лещата администрация.
3. Молещата администрация е задължена
да предприеме всички необходими мерки за
пълното опазване персоналната сигурност на
служителите по време на техния престой на
нейната държавна територия и за опазване по-
верителния характер на показанията по ал. 1
на този член. Транспортните и дневните раз-
ходи на тези служители се покриват от моле-
щата администрация.
4. Исканията за явяване на митнически слу-
жители като експерти и свидетели се правят в
съответствие със законодателствата на догова-
рящите страни.
Член 13
Изключение от задължението за оказване
на помощ
1. В случаите, при които договарящата стра-
на, към която е отправено искането, счете, че
отговарянето на искането може да накърни
нейния суверенитет, сигурност, обществен ред
или други важни области от националните є
интереси, тя може да откаже оказването на
помощта или да подложи удовлетворяването на
това искане на определени условия.
2. В случай на отказ за оказване на помощ
молещата администрация ще бъде без забавяне
уведомена в писмена форма за причината за
отказа.
Член 14
Разходи при помощта
Договарящите страни взаимно си опроща-
ват исковете за възстановяване на разходите,
направени вследствие изпълнението на тази
спогодба, с изключение на разходите за свиде-
тели и таксите за експерти и преводачи, които
не са държавни служители и които разходи се
покриват от молещата страна.
З а г л а в и е  I I I
МИТНИЧЕСКО СЪТРУДНИЧЕСТВО
Член 15
Степен на сътрудничеството
Митническите администрации на двете до-
говарящи страни развиват митническото сът-
рудничество в максимална степен. Договаря-
щите страни си сътрудничат по-специално в
следните области:
а) създаване и поддържане на канали за връз-
ка между техните митнически администрации
в области от взаимен интерес;
b) създаване на условия за ефективна коор-
динация между техните митнически админист-
рации и по-специално между граничните им
митнически пунктове;
c) всякакви други административни въпро-
си, отнасящи се до тази спогодба, които е веро-
ятно от време на време да изискват техните
съвместни действия.
Член 16
Сътрудничество по митническите процедури
Договарящите страни си разменят инфор-
мация и опит във връзка с мерките за подобре-
ние на митническите техники и процедури, както
и за компютърните системи.
Член 17
Сътрудничество в обучението
1. Договарящите страни си оказват помощ
в сферата на професионалното обучение на
служителите от техните митнически адми-
нистрации.
2. За тази цел всяка договаряща страна в
рамките на нейния капацитет може да приема
в своите професионални програми за обучение,
семинари или митнически бюра служители на
митническата администрация на другата дого-
варяща страна.
3. Договарящите страни си разменят инфор-
мация и опит за новите методи и средства за
предотвратяване, разследване и ограничаване
на митническите нарушения, както и за неза-
конния трафик на наркотици и психотропни
вещества и си предоставят взаимно всякакъв
друг вид техническа помощ посредством раз-
мяна на професионални, научни и технически
знания, отнасящи се до митническите норма-
тивни актове и процедури.